=== Sjælen i Bedre Byggeskik ===
Fra [[1914]] til [[1917]] var Nielsen redaktør af ''[[Dansk Arkitektforening|Dansk Architektforenings]] Tidsskrift'', som var talerør for arkitekter med håndværksbaggrund, og [[1915|året efter]] fandt Nielsen sit kald, da Landsforeningen Bedre Byggeskik blev stiftet. Foreningen arbejdede for forbedring og forskønnelse af bygningskulturen, især på landet, men foreningen insisterede på traditionens forrang og kom derfor senere i opposition til [[Funktionalisme (arkitektur)|funktionalismen]] - og mere konkret i opposition til folkene omkring ''[[Kritisk Revy]]''. Han blev med det samme leder af Landsforeningens tegnehjælp, som var en vigtig krumtap i det pædagogiske arbejde, fordi almindelige borgere her kunne indsende amatørforslag til huse, som dernæst blev rettet til af Landsforeningens arkitekturkyndige medarbejdere. I 1917 blev Nielsen leder af Landsforeningens opmålingskursus og gradvist blev han selve sjælen i foreningen. Han var medlem af bestyrelsen fra [[1933]], formand fra [[1934]] indtil Landsforeningens nedlæggelse i [[1965]], samt foreningens repræsentant i henholdsvis [[Dansk Byplanlaboratorium]] og i [[Statens Byggeforskningsinstitut]]. Han var medlem af taksationskommissionen for København [[1957]]-[[1961|61]], modtog Akademiets stipendium i [[1929]], [[Eilschou-Holm-prisen]] i [[1969]] og blev [[Dannebrogordenen|Ridder af Dannebrog]].<ref name=Kraks>{{Kilde |forfatter= |url=http://www.rosekamp.dk/kbb_74_ALL/N.htm#NIELSEN%20Harald%20arkitekt |titel=NIELSEN Harald arkitekt |værk=[[Kraks Blå Bog]] |udgave= |bind= |side= |udgiver= |sted=Online på rosekamp.dk |år=1974 |dato= |besøgsdato=24. marts 2018 }}</ref>
Personbillede_savnes Ledelse Foreninger Ledere